Malayziya huquqni himoya qilish organlari KXDR hukumatidan Kim Chen Namning o‘limiga aloqadorlikda gumon qilinayotgan 4 kishini topshirishni talab qilmoqda. Bu haqda Bernama agentligi Twitter mikroblogida xabar qilgan.    Ta’kidlanishicha, Shimoliy Koreya yetakchisi Kim Chen Inning o‘gay akasini o‘ldirishda gumon qilinayotgan 4 kishi Malayziyani tark etib Pxenyanga yetib kelgan. Avvalroq, Malayziya hukumati Kuala-Lumpur shahri aeroportida o‘ldirilgan Kim Chen Namning jasadini topshirish shartini bildirgan edi. Buning uchun Pxenyan marhumning yaqinlariga tegishli DNK namunalarini Malayziya rasmiylariga taqdim etishi kerak. O‘z navbatida KXDRning Malayziyadagi elchisining ta’kidlashicha, rasmiy Pxenyan Kim Chen Nam jasadida o‘tkazilgan ekspertiza natijalarini tan olmaydi va Kuala-Lumpurni zudlik bilan marhumni Shimoliy Koreya tomoniga qaytarishni talab qilgan edi.